CELEX: 62015TN0375
Language: da
Date: 2015-07-10 00:00:00
Title: Sag T-375/15: Sag anlagt den 10. juli 2015 — Germanwings mod Kommissionen

12.10.2015   
            
            
               DA
            
            
               Den Europæiske Unions Tidende
            
            
               C 337/19
            
         Sag anlagt den 10. juli 2015 — Germanwings mod Kommissionen
   (Sag T-375/15)
   (2015/C 337/21)
   Processprog: tysk
   
      Parter
   
   
      Sagsøger: Germanwings GmbH (Köln, Tyskland) (ved advokat A. Martin-Ehlers)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 1. oktober 2014 i sag SA.27339 (2012/C) (ex 2011/NN) — Zweibrücken lufthavn og de luftfartsselskaber, som benytter denne lufthavn — annulleres, navnlig
               
                           —
                        
                        
                           artikel 1, stk. 2, for så vidt som den henviser til aftalen med Germanwings GmbH fra 2006, og
                        
                     
                           —
                        
                        
                           artikel 3, stk. 3, litra e).
                        
                     
         
               —
            
            
               Kommissionens afgørelse af 11. maj 2015 GESTDEM 2015/1288 annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for første påstand har sagsøgeren i det væsentlige fremsat følgende anbringender:
   
               1.
            
            
               Fejlagtig eller utilstrækkelig beskrivelse af sagens faktiske omstændigheder
               Sagsøgeren gør her gældende, at sagsøgte har gengivet visse af sagens faktiske omstændigheder fejlagtigt, modsigende og ufuldstændigt.
            
         
               2.
            
            
               Fejl i begrundelsen
               I den forbindelse gør sagsøgeren navnlig gældende, at de infrastrukturomkostninger, som Kommissionen har tilskrevet aftalen fra 2006 mellem sagsøgeren og operatøren af Zweibrücken lufthavn, ikke er blevet fordelt.
            
         
               3.
            
            
               Sagsøgeren skal ikke tilbagebetale noget beløb
               Sagsøgeren gør i den forbindelse gældende, at sagsøgte ikke har foretaget en selvstændig undersøgelse af pålæggelsen af de omhandlede infrastrukturomkostninger. Kommissionens tilskrivning af disse omkostninger til aftalen indgået af sagsøgeren i 2006 er ulovlig, eftersom den der i strid med Kommissionens tidligere afgørelsespraksis, og idet Kommissionen ikke tog hensyn til sagens faktiske omstændigheder, der er offentligt tilgængelige. I denne forbindelse gøres det subsidiært gældende, at de omhandlede omkostninger burde have været meget lavere.
            
         
               4.
            
            
               Kommissionens manglende begrundelse for den statslige karakter
               Sagsøgeren gør i denne forbindelse gældende, at Kommissionen ikke har givet nogen begrundelse for, hvorfor der i det foreliggende tilfælde er tale om statsstøtte.
            
         
               5.
            
            
               Subsidiært, tilsidesættelse af sagsøgerens berettigede forventning
               I forbindelse med den første påstand gøres det subsidiært gældende, at det vil være i strid med princippet om den berettigede forventning at stille krav om tilbagebetaling af den angivelige statsstøtte.
               I forbindelse med det andet anbringende gør sagsøgeren i det væsentlige gældende, at den anfægtede afgørelse er mangelfuldt begrundet, og at Kommissionen har fejlfortolket artikel 4, stk. 2, i forordning (EF) nr. 1049/2001 (1).
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).